लावणी लोक नृत्य का किस राज्य से रिश्ता है?
लावणी लोक नृत्य के नाम पर अश्लील प्रदर्शनों पर प्रतिबंध लगाने की मांग की गयी है. मांग लावणी से जुड़े कलाकारों ने की है. लावणी महाराष्ट्र की एक पारंपरिक लोक-कला है, जिसमें महिला नर्तक चमकीले रंगों, मेकअप और घुंंघरू में नौ गज लंबी साड़ी पहनकर दर्शकों के सामने मंच पर ढोलक की थाप पर लाइव प्रदर्शन करती हैं. लावणी शब्द ‘लावण्या’ या सुंदरता से आया है. 18वीं शताब्दी के पेशवा काल में इस लोक-कला ने लोकप्रियता हासिल की थी. परंपरागत रूप से इस लोक-कला का प्रदर्शन राजाओं या सामंतों के सामने और युद्ध विराम के दौरान थके हुए सैनिकों के मनोरंजन के लिये किया जाता था.